Akken neẓra tudert n leqbayel zik mačči d tin isehlen ɣef waya ur d-nettaf ara qwan wallalen am tura .Dduḥ d allal anda yeggan llufan yettwaxdem s iqecci, anda i tettciddin s isɣwen ɣer ssqef , xeddmen-as yiwen i lqaɛa iwakken ad t-id-ttaṭaf yemma-s ad t-ttehuzzu akken ad yeṭṭes, ɣer kessar ad as-ssun imɣan (abarwaq) imi yerḍeb ur yettḥulfu ara i taɣart n dduḥ-nni.Deg-s i tezzuzen tyemmat llufan-is, yettili-d uzuzen deg-s s uhuzzu n dduḥ yetteddun s ccnawi n tyemmat alama i teɣder tnafa.